Ufahamu
Language: Swahili | Genre: Exam

SI VYOTE VING'AAVYO NI DHAHABU

Usiku wote sikupata hata lepe la usingizi. Niliwaza na kuwazua namna siku ambayo ilifuata ingekuwa.....

Nina yangu alikuwa ametueleza kinagaubaga kuwa angetupeleka ziara ambayo bila shaka ingefana. Dada yangu alikuwa amevunja ungo na fauka ya hayo, alikuwa amechumbiwa na shababi shamali. Ni bayana kuwa aliipuuza lisani isemayo: kuchumbia si kuoa. Dada yangu angefunga pingu za maisha hapo karibuni na alionyesha ishara za furaha ya mvuvi aliyekinasa kishazi cha samaki. Punde si punde nilizama zi katika lindi la usingizi wa pono.

Naam kucha kusikuche hatimaye kulikucha. Kila aliyegona alidamka. Niliamka pindi tu jogoo alipowika na nilipigwa na butwaa nilipoona jua likimwaga na kumwaga miale yake ya zari kwenye janibu mashariki. Mwia si mwia, nilivalia lebasi zangu zilizonyooka twa! Nilipiga milundi hadi sebuleni nikiwa na nia na azma ya kupata sebeho. Bila shaka Nina alikuwa ameandaa staftahi iliyokuwa tamu ja halua. Baada ya kupata kiamsha kinywa sote tuliandamana sako kwa bako hadi kituoni.

Nyuni walipuruka puruka huku wakikorokocha kwa sauti wazijuazo wao wenyewe. Maadam siku nemi kuonekana che. Tuliwasihi stanini na kungoja kwa hamu na dukuduku ja raghba aliyengoja kwenda kuhiji mjini maka. Muda si muda, matwana iliwasili na sote tulijitosa ndani. Muziki uliokuwa ukidunda du! du! du! ulituteka bakunja.

Safari yetu iling'oa nanga. Tulisafiri kwa muda mrefu hadi pale dereva alipotuarifu kuwa kulikuwa na hitilafu. Aliliegesha gari kando ya baraste na sote tulishuka. Kando yetu kulikuwa na msitu umejaa giza totoro. Dhana zangu zilinionya dhidi ya kusimama kando ya msitu huo lakini nilizitupilia mbali afanalek! kumbe, dalili ya mvua ni mawingu. Watu wanne walijitokeza na kutuzingira. Walituamuru tulale chini kisha wakaanza kuvuruga vitu vyetu. Hata baada ya kutupora, walituamuru tutembee kwa mwendo wa arubii tukielekea msituni. Mtima wangu uliniduika dwika na kunidunda ja fokomire za wazaramo.

Wengi walianza kulia kwi ! kwi! kwi! lakini mwishowe walinyamaza, ishara wazi kuwa walifahamu kuwa; kilio si dawa na ushikwapo shikamana. Tulitembea kwa muda mrefu na tulikuwa tumechoka hoi bin tik! Watu wale waliovalia barakoa vichwani pao waliangua vicheko ungedhani walitaka kuponda raha kwani kufa kwaya. Dereva ambaye alikuwa mwenye umri wa makamo kukiuka umri na kuketi chini. Lo! wote wale walimfumania na kumkata shingo na zile silaha zao. Maskini dereva alienda jongomeo pasi nauli wala ajizi.

Moyo wangu ulizidi kutapatapa na kugwaya guayo ja fisi ugenini lakini nilijipa moyo. Mara tu mmoja wa abiria alianza kunung'unika na wengine wetu walimuunga mkono. Alitueleza kuwa tungewapangia hayawani wale njama kisha tuwakabili. Kwa kuwa wahenga wa zama kongwe za mawe hawakugeuka kuwa wamba ngozi waliposema 'ukuni mmoja hauwaki mekoni. Sote tuliungana pamoja.

Papo hapo, kila insi alikamata mawe huku wengine wakishika vijiti vikubwa. Tuliwakimbilia na kuanza kuwapa kichapo cha mbwa. Kila mtu alikuwa amejawa na ghadhabu na alipata fursa murua ya kuzitoa hasira zake. Tulipuridhika, tuliamua kuwatoa barakoa zao na kile nilichoona kilinifanya karibu nizirai. Abu yangu na ghulamu yule ambaye alifaa kumwoa dada yangu walikuwepo. Dada yangu alitiririkwa na machozi kwa kuwa hakuwahi kufikiri kuwa jambo kama hilo lingemtendekea.

Nina nami hatukuwa na budi ila kusalimu amri. Polisi waliarifiwa na waliwafiki haraka ja umeme. Abu pamoja na genge lake walipelekwa korokoroni na ilikuwa dhahiri shahiri kuwa wangehukumiwa kifungo cha maisha. Waama si vyote viowevu ni maji. Tulirudi mastakimuni huku tukiwa tumejawa na masikitiko mengi.

Kila kuchapo, mimi hukumbuka yale yaliyotokea na machozi hunilenga lenga lakini swali nijiulizalo ni je, mbona abu alifanya hivyo?